కొత్త తేదీలు తర్వాత ప్రకటిస్తాం..  రాష్ట్రపతి ఎన్నికలు, ఈవీఎం చాలెంజ్ వల్లే: ఈసీన్యూఢిల్లీ, మే 22: పశ్చిమబెంగాల్, గుజరాత, గోవాలో 10 రాజ్యసభ స్థానాలకు జూన్ 8న జరగాల్సిన ఎన్నికలను కేంద్ర ఎన్నికల సంఘం(ఈసీ) రద్దు చేసింది. అయితే ఈ ఎన్నికలకు కొత్త తేదీలను ప్రకటించలేదు. జూన్3నుంచి ప్రారంభంకానున్న ఈవీఎంల విశ్వసనీయతపై సవాలుతోపాటు జూలైలో జరగాల్సిన రాష్ట్రపతి ఎన్నికలకు ఆ తేదీలు అడ్డువస్తున్నందున రాజ్యసభ ఎన్నికలు రద్దు చేస్తున్నామని ఈసీ సోమవారం తెలిపింది. కొత్త తేదీలను తగిన సమయంలో ప్రకటిస్తామని ఈసీ పేర్కొంది. మూడు రాష్ట్రాల్లో ఎన్నికలకు సంబంధించి ఈనెల 16న ఇచ్చిన ప్రెస్నోట్ను ఉపసంహరించుకుంటున్నామని తెలిపింది. కేంద్ర మంత్రి స్మృతీ ఇరానీ, సీపీఎం ప్రధాన కార్యదర్శి సీతారాం ఏచూరి, తృణమూల్ కాంగ్రెస్ నేత డెరిక్ ఓ బ్రిన్ వంటి ప్రముఖుల పదవీకాలం జూలై, ఆగస్టులో ముగియనున్నది. తృణమూల్ నుంచి నలుగురు, కాంగ్రెస్ నుంచి ముగ్గురు, బీజేపీ నుంచి ఇద్దరు, సీపీఎం నుంచి ఒకరు రిటైరవుతున్నారు.
kotta tedeelu tarvaata prakatistam..  rashtrapati ennikalu, evm challenj valle: eeseenyuudillii, mee 22: paschimabengal, gujaraata, govalo 10 rajyasabha sthaanaalaku joon 8na jaragaalsina ennikalanu kendra ennikala sangham(eesee) raddu chesindi. ayithe ee ennikalaku kotta tedeelanu prakatinchaledu. joon3nunchi praarambhankaanunna eevaemla vishwasaneeyatapai savaluthopatu juulailoo jaragaalsina rashtrapati ennikalaku aa tedeelu adduvastunnanduna rajyasabha ennikalu raddu chestunnamani eesee somavaram telipindi. kotta tedeelanu tagina samayamlo prakatistaamani eesee perkondi. moodu rashtrallo ennikalaku sambandhinchi eenela 16na ichina presnotnu upasamharinchukuntunnaa telipindi. kendra mantri smruti irani, cpm pradhaana kaaryadarsi siitaram echuri, trinamool congress netha deric oo brin vanti pramukhula padaveekaalam juulai, aagastulo mugiyanunnadi. trinamool nunchi naluguru, congress nunchi mugguru, bgfa nunchi iddaru, cpm nunchi okaru ritairavutunnaaru.